
αρργοργἰαϊθ”- ἂς ΗιΧΙΕΥ Παᾶς «Ποννη, ἶς ποῖ οΠΙγ α Ρἱο]ορίσαι Ὀμῖϊ αἰςο ἃ 5οσἰαἰ ἰάθα αΠά αἰίοννς ας ἰη 

ΕπιρίΓ6, Ώᾶςθ6α οη ἴμε ἴεχὶς οἳ ἵννο απεἰειῖ Ωἰςϊογίαις (Ηεγοαοῖις -- Τηυεγαἰάες) απα ἴννο οΓαἴΟΓς 
(Ι5οεΓγαῖες -- Ώεπιοσίμεπες). 


Στο έργο του Περίτου Πολέμου: ο Καρλ φον Κλαούσεβιτς αποκαλύπτει την ουσία του πολέμου 
ως άσκηση της πολεμικής ισχύος για την επίτευξη πολιτικών στόχων. Τον περιγράφει ως 
μέθοδο για την επίτευξη των επιδιώξεων ενός έθνους, απεριόριστη απὀ οποιοδήποτε νόµο, 
εκτός απὀ εκείνον που οδηγεί στην ολοκλήρωση του σκοπού. Η «επιβίωση του ισχυρότερου» - 
µια έννοια που δεν ταυτίζεται κατ’ ανάγκην µε εκείνη του «καταλληλότερου»- όπως έδειξε ο 
Χάξλεϊ δεν είναι µόνον βιολογική αλλά και κοινωνική ιδέα Και µας δίνει εν μέρει τη 
δυνατότητα να διερευνήσουµε την έννοια της πολιτικής ισχύος στην Ελλάδα της κλασικής 
αρχαιότητας και την περσική αυτοκρατορία, στηριγµένοι στα κείµενα δύο ιστοριογράφων 
(Ηροδότου -- Θουκυδίδη) και δύο ρητόρων (Ισοκράτη -- Δημοσθένη). 


Η πολεμική ισχύς 

Πριν εξετάσουμε, ὠστόσο, τις θέσεις των συγγραφέων για την πολεμική ισχύ, χρειάζεται 
πιθανώς να διερευνήσουµε τις πιθανές ερμηνείες που αποκτά η έννοια, όταν την αναλύει 
κανείς µε διαφορετικά κριτήρια και υπό διαφορετικές οπτικές γωνίες. Σαφώς οι αναφορές των 
συγγραφέων εστιάζονται στην πολεμική δράση, ὀχι όµως εκείνη που διεξάγεται µόνο στο πεδίο 
των μαχών. Εδώ η έννοια της πολεμικής ισχύος συνδέεται περισσότερο µε την προετοιµασία 
της πολεμικής μηχανής για πόλεμο, καθώς επίσης και µε τις στρατηγικές επιλογές που κάνει 
κάθε πόλη προκειµένου να αυξήσει την κυριαρχία της, καθώς η στρατηγική του πολέμου είναι 
άµεση συνάρτηση των πολιτικών επιλογών του κράτους. 


Η προετοιμασία, ὡὠστόσο, δεν αφορά µόνο στην πρακτική της Φυσικής προπαρασκευής, η 
οποία περιλαμβάνει την εξοπλιστική διαδικασία και τη συγκρότηση ενός εκστρατευτικού 
σώματος. Η προετοιμασία συμπεριλαμβάνει έννοιες όπως η διατήρηση της εξουσίας, η 





1 |αμςθν/!{7 1976, 82 και 103-105. 

- «Χρειάστηκε να παραδεχθώὠ ότι η επιστημονική µέῦδοδος της εφαρµογής των αρχών της εξέλιξης στην 
ανὑδρώπινη κοινωνία δύσκολα εφαρμόζεται στην πολιτική. Και τούτο διότι οι ἀνδρωποι δύσκολα δα αποκτήσουν 
εκείνη την ευφυΐα που δα τους επιτρέψει να επιλέξουν το καταλληλότερο». Περισσότερα βλ. ΗιχΙεγ 1989, 34-38. 

ιδεολογική προπαρασκευή, ο εθνικός μύθος, η αξιοποίηση των κινήτρων, η άσκηση της 
διπλωματίας και η ιδεολογία της εύνοιας του ισχυρού. Ο πολιτικός ρεαλισμός των Ελλήνων 
εκείνης της περιόδου της ιστορίας από τη µία και ο κυνισµός της υπερεξουσίας ή η εὐστροφη 
διπλωματία των βασιλέων της Περσίας και των συμβούλων τους περιλαμβάνουν όλες τις 
παραπάνω έννοιες σε µία ενότητα. 


Ένα άλλο σηµείο που θα χρειαστεί να λάβουμε υπ’ ὀψιν µας είναι ότι οι απόψεις για την 
πολεμική ισχύ εκφέρονται απὀ δύο ιστοριογράφους µε διαφορετική αντίληψη για την 
καταγραφή της ιστορίας και απὀ δύο ρήτορες µε επίσης διαφορετικές απόψεις για την αύξηση 
της πολεμικής ισχύος της αθηναϊκής πόλης”. Τα κίνητρα σε κάθε περίπτωση είναι διαφορετικά, 
όπως και οι επιδιωκόµενοι στόχοι, αλλά στο σύνολό τους εξεταζόµενα αποδίδουν µια αρκετά 
ολοκληρωμένη εικόνα για το τι σηµαίνει η πολεμική ισχύς στα υπό εξέτασιν κείµενα και τις 
ιστορικές περιόδους που αντιπροσωπεύουν. 


Ηρόδοτος 

Ο Ηρόδοτος επικεντρωµένος στο κατ’ εξοχήν αντικείμενό του, τους περσικούς πολέμους, 
εξετάζει πέραν της πολεμικής ισχύος το ευρύτερο Κκοινωνικο-πολιτικὀ και μυθολογικό 
υπόβαθρο στις ιστορίες που αφηγείται. Το κεφάλαιο 155 της ενότητας λυδικός λόγος" 
αναφέρεται στον τρόπο µε τον οποίο χειρίστηκε ο Κύρος το πρόβλημα των Λυδών. Άτυπος 
σύμβουλος του Κύρου στον διάλογο είναι ο Κροίσος, πρώην βασιλεύς της Λυδίας, αιχμάλωτος 
πλέον του Πέρση βασιλέα. 


Ο Κύρος σκεπτόμενος πὠς θα κατορθώσει να διατηρήσει την εξουσία του επί των Λυδών, ρωτά 
την γνώµη του Κροίσου. Η απάντηση του Κροίσου είναι µια επίδειξη διατήρησης λεπτών 
ισορροπιών, διπλωματίας και αναζήτησης της εύνοιας του ισχυρού. Όντας πατήρ των Λυδών - 
ως πρώην βασιλεύς- οφείλει να ελιχθεί ανάµεσα στην απροθυμία του να επιβληθούν αυστηρές 
κυρώσεις στον λαό του και την υπονόμευση της εμπιστοσύνης που δείχνει ο Κύρος στο 
πρὀσωπό του. Η ακραία µορφή άσκησης της πολεμικής ισχύος που υιοθετεί έστω και 
υποθετικά ο Κύρος, η εξαφάνιση των Λυδών καιτων απογόνωντους, είναι ένα δείγµα της ὠµής 
βίας στην οποία µπορεί να Φθάσει η άσκηση της πολεμικής ισχύος. 


Ο Κροίσος προσπαθεί να διοχετεύσει την οργή του Κύρου στους πραγματικούς αίτιους και 
προτείνει την ιδιοφυή στρατηγική της εκθήλυνσης των Λυδών πολεμιστὠν. Με την έννοια 
εκδήλυνση, ωστόσο, εννοείται μάλλον η στροφή των πολεμιστών σε ειρηνικές δραστηριότητες 
που σχετίζονται µε το εμπόριο ή τις τέχνες και συμφέρει τόσο την περσική αυτοκρατορία, όσο 
και το έθνος των Λυδών. Η μεταστροφή των πολεμιστών και η αναπόφευκτη άσκηση της 
εξουσίας του Κύρου είναι µια ειρηνική στρατηγική επίδειξη της πολεμικής ισχύος. 


Στην περίπτωση των Μήδων και του Διηόκη, ο ιστορικός αφηγείται τη δηµιουργία ενός 
τυράννου”. Παρακολουθούµε στην εκφορά του λόγου του πώς ένας άνθρωπος, 
εκμεταλλευόμενος το κύρος, την ευρεία αποδοχή και τις ανασφάλειες του λαού του, 
κατορθώνει να αποκτήσει τη δύναμη, γιατην ακρίβεια την πολεμική ισχύ, που διαχειρίζεται όχι 
εναντίον κάποιου εξωτερικού εχθρού, αλλά για να εγκαθιδρύσει την τυραννίδα του. Η 





Ά Βέβαια ο |. Η. ΕἴπΙΕΥ καταθέτει την άποψη πως ο Θουκυδίδης και οι σύγχρονοί του µορφώθηκαν στην 
ρητορική, γεγονός που για τον Θουκυδίδη τουλάχιστον αντανακλάται στις δηµηγορίες του. Περισσότερα βλ. ΕΙΠΙΕΥ 
2001, 71. 

Ηρόδοτος 1998, 219. 

"Ηρόδοτος 1998, 155-163. 

κατασκευή ενός κάστρου µε υψηλά τείχη (1.98), η οργάνωση κατασκόπων πληροφοριοδοτών 
σε όλη τη χώρα (1.99) είναι στην πραγματικότητα η προπαρασκευή µιας πολεμικής μηχανής, 
την οποία ο ίδιος διαχειρίζεται προς όφελος της προσωπικής του εξουσίας, εναντίον µιας 
υποθετικής εσωτερικής απειλής. 


Θουκυδίδης 

Τα κείµενα που εξετάζουμε στην περίπτωση του Θουκυδίδη σχετίζονται µε τον τελευταίο λόγο 
του Περικλέους, σε µια περίοδο κατά την οποία το ηθικό των Αθηναίων έχει πέσει εξαιτίας του 
λοιμού», µετα Κερκυραϊκά’ Κκαιτον διάλογο των Μηλίωνὲ. 


Ο Περικλής 

Στην τελευταία του δηµηγορία, ένα χρόνο µετά την εκφώνηση του Επιτάφιου”, ο Περικλής 
υπερασπίζεται την πολιτική και τη στρατηγική του (2.60.1), ενώ την ίδια στιγµή προσπαθεί να 
αναπτερώσει το ηθικό των Αθηναίων, (2.02.1). Η ενεργητική προσφορά του έμψυχου 
δυναμικού της πόλης είναι ένας ουσιαστικός παράγων για τη διατήρηση της πολεμικής ισχύος. 
Θεωρεί τον πόλεμο αναγκαίο κακό, εφόσον ο αντίπαλος είναι ιδιαίτερα διεκδικητικός (2.61.1), 
και ισχυρίζεται ότι είναι δειλία (2.61.4) το να µην επιλέγει κανείς τον πόλεμο όταν θίγονται τα 
συμφέροντα της πόλης. 


Οι Αθηναίοι δεν έχουν το δικαίωµα να απεµπολήσουν την ηγεμονία της πόλης τους (2.63) και 
τούτο αποτελεί και το κομβικό σηµείο της δηµηγορίας. Ουσιαστικά, ο Περικλής παραδέχεται 
ότι η αθηναϊκή συμμαχία έχει γίνει πλέον ηγεμονία και ότι έχει προκαλέσει το µίσος των 
συµµάχων, αλλά την ίδια στιγµή µέμφεται τους πολιτικούς του αντιπάλους που αναζητούν 
ειρηνόφιλη πολιτική. Πολιτικά ρεαλιστής ο Περικλής αναγνωρίζει πιθανώς πως µόνον η 
διαρκής επίδειξη -έμμεση ή άµεση- της πολεμικής ισχύος µπορεί να διατηρήσει το ηγεµονικό 
σἰαΐμς των Αθηνών, καθώς οι αποκαλούμενοι σύμμαχοι δεν είναι πλέον οικειοθελώς στο 
πλευρό της Αθήνας. Ωστόσο, προσπαθεί να µετριάσει την ὠμότητα µιας τέτοιας παραδοχής, 
θεωρώντας την τυραννική εξουσία αναγκαστική και επικίνδυνη την οποιαδήποτε µορφής 
παραίτηση των Αθηνών απὀ την ηγεμονική τους θέση. Οι Αθηναίοι είναι καταδικασµένοι να 
είναι ηγέτες και η πολεμική ισχύς τους εξαναγκάζει να µην μπορούν να επαναπαυθούν. Θέτει 
δηλαδή µια αμετάκλητη λογική, την οποία οι Αθηναίοι είναι υποχρεωμένοι να ακολουθήσουν 
εκ των περιστάσεων. Ο Περικλής και προφανώς ο ίδιος ο Θουκυδίδης θεωρούσε το μεγαλείο 
των Αθηνών ως αποτέλεσµα της ενεργητικής φύσης των συμπολιτών του και των στρατιωτικών 
δαπανών της -χρήµατα καί ναυτικὀν. Σε αυτή την περίπτωση ο έλεγχος της αθηναϊκής 
ηγεμονίας και η πολεμική ισχύς της έχουν ὡς θεμέλιο τις οικονομικές δαπάνες, ιδιαίτερα για 
την ενίσχυση του αθηναϊκού στόλου΄-, του κατ’ εξοχήν πολεμικού µέσου για τη διατήρηση της 
αθηναϊκής ηγεμονίας. 


Ο Περικλής ενισχύει τον εθνικὀ μύθο µε την υπόσχεση ενός ἐνδοξου μέλλοντος και της 
υστεροφηµίας των Αθηναίων (2.64.3) -γεγονός που ερμηνεύει εν µέρει τα κίνητρα για τη 
διατήρηση της πολεμικής ισχύος. Κατόπιν, αποτρέπει τους Αθηναίους απὀ την αποστολή 
κηρύκων στους Λακεδαιμόνιους (2.64.6), Φοβούμενος ότι µια τέτοια πράξη θα δείξει την 





δ Θουκυδίδης τόμ. Β΄, 339-349. 

7 Θουκυδίδης τόμ. Γ’, 537-543. 

δθουκυδίδης τόμ. Ε’, 315-319. 

3429 ΠΚΕ, αν και οι πολιτικές συνθήκες που περιγράφει αναφέρονται μάλλον σε μεταγενέστερες εποχές. 
Περισσότερα βλ. Βοπιί!γ 2000, 307. 

Ἡ Κα[Ιοῖ-Μαικ 1993, 117. 

λιποψυχία των Αθηναίων στον εχθρό και θα τον Φέρει σε πλεονεκτική θέση. Η άρνηση για 
διαπραγμάτευση επί της ουσίας είναι στρατηγική επίδειξης πολεμικής ισχύος. Η 
διαπραγμάτευση είναι τµήµα της λογικής και της πρακτικής του ασθενέστερου και οι Αθηναίοι 
πάση θυσία πρέπει να αποφύγουν αυτή τη λογική. 


Τα Κερκυραϊκά 

Στα Κερκυραϊκά περιγράφεται αυτό που θα μπορούσαμε να ονοµάσουµε παθολογία του 
πολέμου. Εδώ ο ιστορικός µε το χαρακτηρισμό “ο πόλεμος είναι βίαιος διδάσκαλος”, (3.92.2), 
αποδίδει τις αρνητικές συνέπειες του εμφυλίου πολέμου στον ανθρώπινο ψυχισμό, (3.82.3). Η 
άσκηση της πολεμικής ισχύος στην προκειμένη περίπτωση ἐχει αρνητικές συνέπειες στην 
ειρηνική ζωή της πόλης. Υπονομεύει τις ανθρώπινες σχέσεις (3.852.6) και την εμπιστοσύνη, 
διαφθείρει τους ανθρώπους και εν τέλει την ίδια τη σημασία των λέξεων (3.82.3.) Ο λογικός 
θεωρείται δειλός, ενώ ο παράτολµος θεωρείται ανδρείος, (3,52.5). Εμφανώς κατά του 
εμφυλίου πολέμου ο Θουκυδίδης θεωρεί πως στην προκειμένη περίπτωση διδάσκει τους 
κακούς πώς να γίνονται χειρότεροι και υπονομεύει την ευπιστία των ανθρώπων. 


Ο Διάλογος των Μηλίων 

Ο διάλογος των Μηλίων είναι το μοναδικό σηµείο στο οποίο ο Θουκυδίδης δεν εφαρμόζει την 
τακτική των αντιλογιών των δημηγοριών αλλά εισάγει την διαλεκτική τέχνη. Ο διάλογος, έτσι 
όπως κατατίθεται απὀ τον ιστορικό, είναι επίδειξη πολιτικού ρεαλισμού, σε ό,τι αφορά στην 
πολεμική ισχύ. Επιβάλλεται το δίκαιο του ισχυροτέρου και η άποψη των Μηλίων πως η 
παράδοση είναι πράξη δειλίας, αντιμετωπίζεται περιφρονητικά από τους Αθηναίους (5.100). Αν 
οι Μήλιοι επιδείξουν σωφροσύνη -κλασική αρετή στην κοινωνία του 5ου ΠΚΕ αιώνα- τότε θα 
αναγνωρίσουν ὁτι δεν είναι αγὠν από του ίσου περί ανδραγαθίας και ότι η τιμωρία δεν είναι η 
αισχύνη (5.101). Το θέµα είναι η επιβίωση και εδώ οι ηθικοί Φραγμοί δεν έχουν κανένα νόημα. 


Σύμφωνα µε την γλώσσα του ιστορικού, λοιπόν, είναι δύσκολο να ανταγωνιστεί κανείς την 
Φυσική πραγματικότητα --στην προκειμένη περίπτωση την πολεμική ισχύ των Αθηνών. Αυτό 
είναι το κομβικό σηµείο µε το οποίο ανοίγουν και κλείνουν οι Αθηναίοι τον διάλογό τους µε 
τους Μηλίους. Αντίθετα µε τους Αθηναίους του Ηροδότου, που ποτέ δεν παραδίδονται στον 
Ξέρξη και αρνούνται να προδώσουν τους Έλληνες, οι Αθηναίοι του Θουκυδίδη αποτιμούν 
ψυχρά την πολεμική ισχύ τους και φυσικά ακολουθούν τη λογική αυτής της αποτίµησης΄:". 


Ισοκράτης-Δημοσθένης 

Οι δύο ρήτορες είναι εισηγητές δύο εκ διαμέτρου αντίθετων ιδεολογιών. Ελληνοκεντρικός ο 
Ισοκράτης θεωρεί ότι η Ελλάδα ενωμένη οφείλει να εκστρατεύσει εναντίον του προαιώνιου 
αντιπάλου της, των Περσών. Αθηνοκεντρικός ο Δημοσθένης δεν αποδέχεται το γεγονός ότι η 
Αθήνα του 4ου ΠΚΕ αι. µε εμφανή τα σηµεία της παρακμής, είναι υποχρεωμένη να 
παραχωρήσειτην πρωτοκαθεδρία σε κάποια άλλη πόλη. 


Σύµφωνα µε τον Δημοσθένη”, (Α΄ Ολυνδ. 15), η επιλογή να πολεμήσουν οι Αθηναίοι στην 
Χαλκιδική, βοηθώντας παράλληλα τους Ολυνθίους να αποκρούσουν τον Φίλιππο µετά την 
κήρυξη του πολέμου εναντίον της ολυνθιακής συμμαχίας των πόλεων της Χαλκιδικής το 349 
ΠΚΕ, παρουσιάζει στρατηγικά πλεονεκτήματα. Μεταφέροντας τον πόλεμο στην επικράτεια του 


εν Περισσότερα για τον διάλογο των Μηλίων και την εφαρµογή της πολεμικής ισχύος των Αθηναίων βλ. 
(Γ8Π6 1998, 190-196. 
. Δημοσθένης τόμ. Β’, 37 και 43. 

αντιπάλου, οι Αθηναίοι δεν θα πληγούν άµεσα απότις συνέπειες πολεμικών επιχειρήσεων στα 
πατρώα εδάφη. Η διασφάλιση των πατρώων εδαφών και η µεταφορά του πολέμου στα 
εχθρικά εδάφη είναι αποδεκτή στρατηγική για την διατήρηση της πολεμικής ισχύος, καθώς η 
παραγωγική ερήµωση της γης και η αρνητική ψυχολογία που δημιουργεί η προσέγγιση του 
εχθρού είναι παράγοντες αρνητικοί σε µια πολεμική αναμέτρηση””. 


Ο Δημοσθένης, επιστρατεύοντας τη ρητορική του δεινότητα, επιχειρεί µια ιδεολογική 
προπαρασκευή της κοινής γνώμης, χρησιμοποιώντας την έννοια του κοινού συμφέροντος από 
τη δική του οπτική γωνία. (Α΄ Ολυνὺ. 28). Αν οι Αθηναίοι επιτύχουν στην εκστρατεία της 
Χαλκιδικής, οι πλούσιοι µε µικρή θυσία -οικονοµική επιβάρυνση- θα συνεχίσουν να 
απολαμβάνουν ανενόχλητα τα άφθονα αγαθά που κατέχουν και οι στρατεύσιµοι νέοι θα 
αποκτήσουν την πολεμική εμπειρία που θα τους κάνει δεινούς φύλακες της ακεραιότητας των 
Αθηνών. 


Είναι σηµαντικό να κατανοήσουμε στην προκειμένη περίπτωση ότι δεν έχουµε να κάνουμε µε 
την οπτική γωνία του ιστορικού, αλλά εκείνη του ρήτορα. Ο ρήτορας ανά τους αιώνες είναι 
όργανο παρασκευής ιδεολογίας και μετατόπισης της κοινής γνώμης και συνεπώς χρησιμοποιεί 
όλα εκείνα τεχνάσματα του λόγου που θα του επιτρέψουν να επιτύχει τους στόχους του. Ο 
ιστορικός καταγράφει γεγονότα. Ο ρήτορας ωθεί την κοινή γνώµη στην παραγωγή γεγονότων. 
Συνεπώς τα συμπεράσματα περί πολιτικής ισχύος απὀ τον ρητορικό λόγο είναι αιωρούµενα σε 
ένα υποθετικό πεδίο, καθώς η ιστορική πραγματικότητα «ιδιαίτερα στην προκειμένη 
περίπτωση- είναι παντελώς διάφορη του ρητορικού λόγου. 


Ο Ισοκράτης, στον λόγο του, που εκφωνήθηκε περί το 346 ΠΚΕ, εκθέτει ένα διαφορετικό 
πολιτικό σχέδιο, ίδιο µε εκείνο που είχε εκθέσει και στον Πανηγυρικότου”.. Σύµφωνα µε αυτό 
το σχέδιο οι Έλληνες οφείλουν να αναλάβουν πολεμική δράση εναντίον των Περσών. Η 
διαφορά ανάµεσα στους δύο λόγους είναι ότι στον Πανηγυρικό αναγνώρισε στην Αθήνα το 
δικαίωµα να πρωτοστατήσει στον αγώνα κατά τον Περσών. Η αναστροφή του σκηνικού στον 
Φίλιππο, είναι και η ουσία του πολιτικού ρεαλισμού και της διορατικότητάς του. Αναγνωρίζει 
ότι η Αθήνα δεν µπορεί πλέον να αποτελέσει πόλο έλξης για τις υπόλοιπες πόλεις της Ελλάδος 
και συνεπώς δεν µπορεί να πρωτοστατήσει σε έναν τέτοιο αγώνα. Επιχειρεί να πείσει, λοιπόν, 
τον Φίλιππο να αναλάβει την εκστρατεία µε κίνητρο τη δόξα και την υστεροφημία του (434), 
αλλά η ουσία της παρότρυνσής του είναι η αύξηση της πολεμικής ισχύος των Ελλήνων έναντι 
των Περσών. Εδώ µας βρίσκει αντίθετους η άποψη του /α4θ6Ρ6Γ πως ο Ισοκράτης είναι πολιτικά 
ρομαντικός και ότι η µοναδική ρεαλιστική λύση για τους Αθηναίους ήταν εκείνη που πρὀτεινεο 
Δημοσθένης". Ο ρεαλισμός ενυπάρχει στο εφικτό Και το µόνο εφικτό στην προκειμένη 
περίπτωση ήταν να οσμιστούν οι Αθηναίοι σύσσωμοι τις επερχόμενες αλλαγές και να δράσουν 
ανάλογα. Ο ρομαντισμός συνυπάρχει µε την ουτοπία και η πολιτική ουτοπία στην προκειμένη 
περίπτωση ήταν η προσπάθεια ανασύστασης του μεγαλείου µιας πόλης που είχε ολοκληρώσει 
σε εκείνη την περίοδο τον ιστορικό της κύκλο. 


Εδώ θα αποτολμούσαμε την παρατήρηση ότι εμμέσως η παρότρυνση του Ισοκράτη προς τον 
Φίλιππο υπηρετεί Και άλλους στόχους, ο κυριότερος των οποίων είναι η αποφυγή της 
στρατιωτικής σύγκρουσης ανάµεσα στην Αθήνα και τον Φίλιππο και η εύνοια του ισχυρού στο 


Ἰσταϊνχάουερ 2001, 69. 
Ἰ Ισοκράτης 1992, τόμ. 4, 239-241. 
1 ]α6ρε: 1984, 186. 

νέο πολιτικό σκηνικὀ που διαμορφώνεται. Πολύ αργότερα, στην τρίτη επιστολή του προς 
Φίλιππον]., λίγο µετά τη συντριπτική ήττα των Αθηναίων στην Χαιρώνεια το 338 ΠΚΕ, 
επαναλαμβάνει την ίδια προτροπή, αναγνωρίζοντας ότι ήταν οι πολιτικές συγκυρίες που τον 
ὠθησαν να συμβουλεύσει τον Φίλιππο να Φέρει την οµόνοια ανάµεσα στους Έλληνες. 


Επίλογος 

Η αὐξηση της πολεμικής ισχύος, αναπόσπαστο κομμάτι της ιστορίας, σύµφωνα µε τα όσα 
καταθέτουν οἱ ως άνω ιστορικοί Και ρήτορες στα συγκεκριµένα αποσπάσματα που 
διερευνήσαµε, είναι έννοια µε πολλαπλές αποχρώσεις, τις οποίες θα επιχειρήσουµε να 
συνθέσουµε βάσει συγκεκριμένων κριτηρίων. Όσον αφορά στο πώς δικαιολογεί κάθε 
συγγραφέας την αύξηση της πολεμικής ισχύος, θα λέγαμε ότι το συμπέρασμα είναι κοινό. Η 
πολεμική ισχύς είναι το ὀργανο για την επιβολή και τη διατήρηση της εξουσίας τόσο για τους 
ιστοριογράφους όσο και για τους ρήτορες. Στην περίπτωση του Κύρου δικαιολογείται από την 
εξέγερση των Λυδών και συνεπώς απὀ τον κίνδυνο που εγκυμονεί η εξέγερση για την ενότητα 
της περσικής αυτοκρατορίας. Στην περίπτωση του Διηόκη η αύξηση της πολεμικής ισχύος δεν 
εξυπηρετεί εθνικούς στόχους, αλλά τα συμφέροντα ενός μεμονωμένου προσώπου. Όσον 
αφορά στον Θουκυδίδη η αὐξηση της πολεμικής ισχύος δικαιολογείται ως µέσο για τη 
διατήρηση της αθηναϊκής ηγεμονίας και χαρακτηρίζεται κυρίως από τη δύναμη του στόλου και 
την ενεργητική συµµετοχή των Αθηναίων πολιτών. Για τον Δημοσθένη η πολεμική ισχύς είναι 
το µέσον για την ανάκτηση της παλαιάς λάμψης των Αθηνών, ενώ για τον Ισοκράτη η αύξηση 
της πολεμικής ισχύος δικαιολογείται ὡς µέσο την επιβολή των Ελλήνων επίτων Περσών. 


Οι συνέπειες της αὐξησης της πολεμικής ισχύος για την ειρηνική ζωή της πόλης 
παρουσιάζονται διαφορετικές. Στην περίπτωση του Διηόκη οι συνέπειες είναι αρνητικές, 
εφόσον καταλήγουν στην δηµιουργία µιας τυραννικής εξουσίας. Στον Θουκυδίδη, όσο και στον 
Δημοσθένη, η αύξηση της πολεμικής ισχύος είναι το µέσο για να απολαμβάνει η πόλη ειρηνικά 
τον πλούτο της. Ωστόσο, στο παρασκήνιο της ιστορικής αφήγησης διακρίνουμε ότι η αύξηση 
της πολεμικής ισχύος σηµαίνει δαπάνες. Δαπάνες τις οποίες δεν είναι πάντα πρόθυμοι να 
πληρώσουν οι πολίτες, εξ ου και οι επισημάνσεις του Δημοσθένη, ή οι συγκεκαλυμμµένες 
παροτρύνσειςτου Περικλή. 


Τα οφέλη απὀ την αὐξηση της πολεμικής ισχύος διαφέρουν, ανάλογα µε τα κίνητρα και τους 
στόχους. Για τον Πέρση βασιλέα τα οφέλη είναι η διατήρηση της ενότητας της αυτοκρατορίας 
του και η αύξηση της παραγωγικότητας των Λυδών. Για τον Διηόκη τα οφέλη είναι προσωπικά 
και αφορούν στην εγκαθίδρυση και τη διατήρηση της εξουσίας του. Για τον Θουκυδίδη τα 
οφέλη δεν είναι µόνον υλικά. Είναι η υστεροφημµία και η δόξα της πόλης, που είναι ταυτόχρονα 
δόξα των πολιτών της. Η απόλαυση των υλικών αγαθών είναι ένα απὀ τα υλικά οφέλη µε τα 
οποία προσπαθεί να πείσει ο Δημοσθένης τους Αθηναίους για να συνδράµουν οικονομικά στην 
αύξηση της πολεμικής ισχύος. Ο Ισοκράτης διαφέρει αρκετά στις απόψεις του συνδυάζοντας 
την αύξηση της πολεμικής ισχύος µε την ένωση των ελληνικών πόλεων, επιδεικνύοντας µια 
σπάνια κατά την ἀποψή µας διορατικότητα στις επερχόμενες κοινωνικές µεταβολές. 


Ο πόλεμος αποτελεί ουσιαστικά δομικό στοιχείο της ζωής στην ελληνική πόλη΄:; και συνεπώς 
δεν µπορεί να αναζητήσει κανείς ουσιαστικές διαφοροποιήσεις στις απόψεις των συγγραφέων, 
µε εξαίρεση πιθανώς τον Ισοκράτη και τις αντιλήψεις του περί πανελλήνιας ειρήνης και ένωσης 


Ἰδ]σοκράτης 2001, 394. 

των πόλεων-κρατών. Και αυτός ὠστόσο χρησιμοποιεί την ιδέα του πολέμου, αλλά τη µεταθέτει 
σε ένα διαφορετικό επίπεδο απὀ εκείνο που θεωρεί ουσιαστικά εμφύλιο σπαραγµό. Ο πόλεμος 
για τους συγγραφείς είναι το αναγκαίο µέσο για την εκπλήρωση των πολιτικὠν στόχων της 
πόλης. Ο Θουκυδίδης συνυπογράφει τούτη την άποψη στο διάλογο των Μηλίων, αν και 
υφίσταται η άποψη πως σκόπιµα παραθέτει το διάλογο σε µια εποχή που τα ιδανικά έχουν 
σβήσει Και η ωµή εξουσία περνά από το ένα σφάλμα στο άλλο. Σαφή θέση παίρνει ο 
ιστορικός στα Κερκυραϊκά, ὀπου εκφράζει την απέχθειά του για την εμφύλια σύρραξη. Ο 
Ηρόδοτος αφηγείται τον πόλεμο ως δύναμη επιβολής και ουσιαστικά αποδοκιµάζει εµµέσως 
µόνον την τυραννίδα (1.96), ενώ ο Δημοσθένης ανοικτά τον εισηγείται ως τη µόνη εφικτή λύση 
των προβλημάτων των Αθηναίων Και ὡς πράξη συμφέροντος΄". 

